ชาวบุรีรัมย์ร้องกรมธนารักษ์ ออกโฉนดทับที่ดิน
ชาวบ้านในอ.พุทไธสง จ.บุรีรัมย์เรียกร้องให้นายอำเภอ และหน่วยงานที่เกี่ยวข้องให้ความช่วยเหลือ หลังกรมธนารักษ์ปักหมุดกำหนดเขตกำแพงคูเมืองโบราณทับซ้อนที่อยู่อาศัย และที่ดินทำกินเกือบ 500 ไร่ชาวบ้านในเขตเทศบาลต.พุทไธสง อ.พุทไธสง จ.บุรีรัมย์ รวมตัวกันเพื่อเรียกร้องให้หน่วยงานที่เกี่ยวข้องให้การช่วยเหลือ หลังจากเดือนกรกฎาคมที่ผ่านมา มีเจ้าหน้าที่กรมธนารักษ์ได้สำรวจปักหมุดกำหนดแนวเขตกำแพงคูเมืองโบราณ ตามที่กรมศิลปากรประกาศขึ้นทะเบียน และกำหนดเขตที่ดินโบราณสถานเมืองพุทไธสงทับซ้อนที่อยู่อาศัย และ ที่ดินทำกินชาวบ้านเกือบ 500 ไร่ ทำให้ได้รับความเดือดร้อน โดยชาวบ้านได้อาศัยอยู่ในที่ดินดังกล่าวมานานหลาย 10 ปี และ ยืนยันว่ามีเอกสารสิทธิ์เป็นนส.3 ก.การเรียกร้องครั้งนี้ ชาวบ้านต้องการให้ทางกรมธนารักษ์ยุติการกำหนดแนวเขต และร้องคัดค้านไปยังกรมธนารักษ์จังหวัดบุรีรัมย์ แต่ยังไม่มีความคืบหน้า จึงเข้ายื่นหนังสือต่อทางนายอำเภอพุทไทสงเพื่อรอคำตอบอีกครั้ง
 ชาวบ้านในอ.พุทไธสง จ.บุรีรัมย์เรียกร้องให้นายอำเภอ และหน่วยงานที่เกี่ยวข้องให้ความช่วยเหลือ หลังกรมธนารักษ์ปักหมุดกำหนดเขตกำแพงคูเมืองโบราณทับซ้อนที่อยู่อาศัย และที่ดินทำกินเกือบ 500 ไร่
กรมธนารักษ์,ที่ดิน,บุรีรัมย์,พุทไธสง